 తెలుగు సినీ పరిశ్రమను డ్రగ్స్ వ్యవహారం ఓ కుదుపు కుదిపేస్తున్న తరుణంలో.. సినీ ప్రముఖులు ఒక్కొక్కరుగా స్పందిస్తున్నారు. ఇప్పటికే పలువురు యువ హీరోలు, నటులు దీనిపై స్పందించిన సంగతి తెలిసిందే. ఈ నేపథ్యంలోనే పూరీ జగన్నాథ్ కూడా ఈ వ్యవహారంపై నోరు విప్పారని పలు కథనాలు వెలువడ్డాయి. అయితే.. తాజాగా ఈ వ్యవహారంపై డైరెక్టర్ పూరీ జగన్నాథ్ స్పందించారు. తన ట్విట్టర్ ద్వారా తన స్పందనను వెల్లడించారు. ‘‘ఏ విషయంపైనా, ఎవరి గురించీ నేను ఏ ప్రకటనా చేయలేదు. నేను నా పనిలో బిజీగా ఉన్నాను. పైసావసూల్ సినిమా షూటింగ్తో చాలా బిజీగా గడుపుతున్నాను’’ అంటూ పూరీ జగన్నాథ్ ట్వీట్ చేశారు. కాగా, ఎక్సైజ్ సిట్ నోటీసులు జారీ చేసిన సినీ ప్రముఖుల్లో పూరీ జగన్నాథ్ కూడా ఉన్న విషయం తెలిసిందే. అయితే.. డ్రగ్స్ వ్యవహారం అని కాకుండా పూరీ పరోక్షంగా దానిపై స్పందించడం గమనార్హం.
 telugu cinee parisramanu drugs vyavahaaram oo kudupu kudipestunna tarunamlo.. cinee pramukhulu okkokkarugaa spandistunnaaru. ippatike paluvuru yuva heerolu, natulu deenipai spandinchina sangati telisinde. ee nepathyamlone puri jagannath kuudaa ee vyavahaarampai noru vippaarani palu kathanaalu veluvaddaayi. ayithe.. taajaagaa ee vyavahaarampai director puri jagannath spandinchaaru. tana twitter dwara tana spandananu velladinchaaru. ‘‘e vishayampainaa, evari gurinchi nenu e prakatana cheyaledu. nenu naa panilo bijiga unnaanu. pysavasul sinima shootingto chala bijiga gaduputunnanu’’ antuu puri jagannath tweet chesaru. kaga, exise sit notisulu jaarii chesina cinee pramukhullo puri jagannath kuudaa unna vishayam telisinde. ayithe.. drugs vyavahaaram ani kakunda puri parokshamgaa daanipai spandinchadam gamanarham.